L'àcido desossiribonuclèico o deossiribonuclèico, in siglia inglese DNA, xe un dei do àcidi nuclèici che se cata in natura, st'altro xe el RNA. Se cata inte i nùclei de le sèlule eucariote e in tel citoplasma de quele procariote e'l contien le informasion genètiche necessarie par la vita de la majoransa dei organismi, tolti alcuni virus che i xe boni de funsionare solo col RNA. Àcido nuclèico signìfega polìmero de unità che le se ciama , a so volta ognun formà da un grupo fosfato, un sùcaro monosacàride da sinque àtomi de carbonio e na base azotada, sti ultimi do i costituisse i . Le prinsipali difarense struturali del DNA respeto al RNA xe: El monosacàride, come che el sugerisse el nome, xe un desossiribosio invesse che un ribosio. Se poe parlare, in te'l DNA, de desossinucleotidi e desossinucleosidi, donca. Le possìbiłi basi azotade inte na molècola de DNA xe adenina , guanina - le purine - e citosina e timina - le pirimidine - St'ultima in te'l RNA la vien sostituida dal'uracile. La strutura del DNA xe : ogni filamento de DNA xe conpagnà da n'altro par copiamento de basi azoade , che elo stabiliza. Al contrario, squasi senpre in natura el RNA se cata a filamento sìngolo e le so base azotade le se copia co altre conplementari de la stessa caena a formare struture a forsina: par sta rezon qua la molècola la xe tanto più instàbile e laorarghe in laboratorio xe più difìssile. La maniera co la quale i nucleotidi i se taca in sequensa la parmete de individuare na diresion a ogni sìngola caena de DNA . I sinque àtomi de carbonio che i costituisse la molècola de desossiribosio i vien numarai a partire dal primo che el se taca a la base azotada: el quinto e'l terso i xe quei che i se taca ai fosfati, respetivamente, del stesso nucleotide e de quelo dopo. Manman che inte la caena se vien a zontare nucleotidi se recognosse quindi el nucleotide co un carbonio 5' tacà al fosfato lìbaro e un nucleotide col carbonio 3' al quale no xe tacà gnente. Se individua cussì la , quela che la ga signifegado biològico parché i enzimi che i cataliza le reasion inte le quali xe coinvolto el DNA, soratuto replicassion e trascrission, ma miga solo, de sta molècola, i laora in sto senso qua, longo tuti e do i filamenti che i costituisse na normale dopia èlese. Infati i nucleotidi i xe missi drento co na reasion più conveniente dal ponto de vista energètico drio sta diression, roba che la depende in orìsene dal'isomerismo del sùcaro. N'altra distinsion de base la xe intrà le do caene copiade, dite , de DNA: una de le do xe quela che la mantien la stessa sequensa del RNA trascrito dal toco de DNA considarà e la vien ciamada ; st'altra, che la serve come stanpo, la xe ciamada . La trascrision la xe el primo passajo del processo ciamà , i do che la sèvita i se ciama madurassion e tradussion, sti ultimi do i xe reasion sul RNA cavà fora. El resultà che xe, in tel modelo più sénplese da capire, na proteina. La sequensa dei aminoàcidi de sta proteina la xe fissada da le triplete de nucleotidi dei filamenti de DNA che la codìfega e l'atività biològica de la proteina tradota la coresponde a la funsion del gene a monte. Sto modelo qua, ciamà xe sta sorpasà poco dopo da la so formulasion a la vista de tante descoverte su DNA e espresion gènica: La granda majoransa del DNA inte le sèlule no'l vien trascrito, el genoma rapresentà da tuta la sequensa del DNA no'l coresponde ai soli 20.000 geni scarsi che i vien trascriti.